b'\n_START_ARTICLE_\nClumber spaniel\n_START_SECTION_\nOpprinnelse og alder\n_START_PARAGRAPH_\nClumber spaniel som hunderase oppsto i Storbritannia p\xc3\xa5 1800-tallet, men opprinnelsen til denne store og meget kraftfulle spanielen kan ha st\xc3\xa5tt i Frankrike. Sagnet sier nemlig at hertugen av Noailles, Louis de Noailles (1713\xe2\x80\x931793), ga slike hunder i gave fra egen kennel til hertugen av Newcastle, Henry Pelham-Clinton (1720\xe2\x80\x931794) ved Clumber Park, under den franske revolusjonen. Om historien er sann vet ingen i dag. Det eksisterer ogs\xc3\xa5 andre teorier, blant annet at Basset hound og blodhund skal finnes i stamtreet. Man vet imidlertid at dronning Victoria av Storbritannia gikk tur med sju clumber spaniels den 16. oktober 1840, for dette skrev hun inn i sin dagbok. Rasen skal ha blitt introdusert i Nord-Amerika i 1844. Fra 1859 og framover ble slike hunder ogs\xc3\xa5 vist p\xc3\xa5 hundeutstillinger i hjemlandet._NEWLINE_Clumber spaniel er en sjelden rase utenfor hjemlandet.'